-
Nyagbe kɔkɔ bɔmihi kɛ he wami womihi (1-14)
-
“Nyɛɛ ya nɔ nɛ nyɛɛ hi hyɛe kaa nyɛ ngɛ hemi kɛ yemi ɔ mi lo” (5)
-
Nyɛ ha nɛ a dla nyɛ; nyɛ juɛmi nɛ pee kake (11)
-
Anɛ o maa suɔ nɛ o kane munyu nɛ ɔ ngɛ %% mi lo?
13 Enɛ ɔ ji si etɛne nɛ i ma nyɛ ngɔ. “Ngɛ odase yeli enyɔ aloo etɛ a nya mi munyu nya a, e sa nɛ a ma sane tsuaa sane nya si.” 2 E ngɛ mi kaa amlɔ nɛ ɔ, i be nyɛ ngɔ mohu lɛɛ, se e ngɛ kaa nɔ́ nɛ i ngɛ nyɛ ngɔ si enyɔne, nɛ i ngɛ hlami sɛe kɛ ngɛ nihi nɛ a pee yayami be ko nɛ be ɔ kɛ ni kpahi tsuo kɔkɔ bɔe, kaa ke i ná nɛ i ba ekohu ɔ, i be mɛ mɔbɔ nae, 3 akɛnɛ nyɛ ngɛ odase nɛ tsɔɔ kaa Kristo, nɔ nɛ e gbɔjɔɔ we ngɛ nyɛ blɔ fa mi, se mohu e he wa ngɛ nyɛ kpɛti ɔ ngɛ munyu tue kɛ ngɛ ye nɔ gue niinɛ ɔ he je. 4 Ejakaa niinɛ, a gbe lɛ ngɛ tso nɔ ngɛ gbɔjɔmi he je, se e ngɛ wami mi ngɛ Mawu he wami ɔ he je. Ngɛ anɔkuale mi ɔ, wɔ hu waa kɛ lɛ gbɔjɔ, se waa kɛ lɛ ma bla kɛ hi wami mi ngɛ Mawu he wami nɛ ngɛ nyɛ nɔ ɔ he je. 5 Nyɛɛ ya nɔ nɛ nyɛɛ hi nyɛ he kae nɛ nyɛɛ hi hyɛe kaa nyɛ ngɛ hemi kɛ yemi ɔ mi lo; nyɛɛ ya nɔ nɛ nyɛɛ hi nyɛ mi kpae konɛ nyɛ kɛ tsɔɔ nimli nɛ nyɛ nitsɛmɛ nyɛ ji. Aloo anɛ nyɛ yɔse we kaa Yesu Kristo kɛ nyɛ pee kake lo? Lɛɛ ja nyɛ sɛ. 6 Ngɛ anɔkuale mi ɔ, i ngɛ hɛ kɛ nɔ fɔmi kaa nyɛ ma yɔse kaa pi nihi nɛ a sɛ ji wɔ. 7 Jehanɛ ɔ, wa sɔleɔ ha Mawu kaa nyɛ ko pee nɔ́ yayami ko, pi nɛ́ a na wɔ kaa nihi nɛ a sa, mohu ɔ, kaa nyɛ maa pee nɔ́ nɛ hi, ke a maa na wɔ kaa wa sɛ po. 8 Ejakaa wa be nyɛe maa pee nɔ́ ko nɔ́ ko kɛ si anɔkuale ɔ, mohu ɔ, kɛ ha anɔkuale ɔ pɛ. 9 Ngɛ anɔkuale mi ɔ, be fɛɛ be nɛ wa gbɔjɔ nɛ nyɛɛ lɛɛ nyɛ he wa a, wa nyaa. Dlami nɛ a ma dla nyɛ ɔ ji nɔ́ nɛ wa ngɛ sɔlee ngɛ he. 10 Lɔ ɔ he je nɛ i ngma ní nɛ ɔmɛ be nɛ i be nyɛ ngɔ ɔ nɛ, konɛ ke i ba a, i kɛ nyɛ nɛ ko ba ye wawɛɛ ngɛ he blɔ ɔ nɛ Nyɔmtsɛ ɔ ha mi kaa ma fia nyɛ kɛ ma si nɛ ma ko ku nyɛ kɛ pue si ɔ nya. 11 Nyagbe ɔ, nyɛmimɛ, nyɛɛ ya nɔ nɛ nyɛ nya, nyɛ ha nɛ a dla nyɛ, nyɛ ha nɛ a wo nyɛ bua, nyɛ juɛmi nɛ pee kake, nyɛɛ hi si ngɛ tue mi jɔmi mi; nɛ suɔmi kɛ tue mi jɔmi Mawu ɔ kɛ nyɛ maa hi si. 12 Nyɛ fɔ nyɛ sibi kɛ nya he fiɔmi nɛ ngɛ klɔuklɔu. 13 Ni klɔuklɔu ɔmɛ tsuo ke a biɔ nyɛ. 14 Nyɔmtsɛ Yesu Kristo dloomi ɔ kɛ Mawu suɔmi ɔ kɛ mumi klɔuklɔu ɔ mi ní dlami ɔ kɛ nyɛ tsuo nɛ hi si.